cyanic-selkie/wikianc huggingface dataset:
กวนเต๋ง
ชื่อของกวนเต๋งไม่ปรากฏในจดหมายเหตุสามก๊ก คาดว่าเป็นตัวละครที่ล่อกวนตงสมมติขึ้นในวรรรณกรรมสามก๊ก
ระนาบท้ายทอย
ระนาบท้ายทอย (planum occipitale or occipital plane) เป็นส่วนของสความา ออกซิปิตาลิส (squama occipitalis) ที่อยู่เหนือเส้นหลังคอเส้นบนสุด (highest nuchal lines) ถูกคลุมด้วยกล้ามเนื้อออกซิปิตาลิส (Occipitalis muscle)
ห่ง เจิว
ห่ง เจิว (Hồng Châu;เกิด 25 มิถุนายน ค.ศ. 1979) เป็นนักแสดงชาวอเมริกันเชื้อสายเวียดนาม เป็นที่รู้จักและโด่งดังในวงกว้างจากบทบาท "หง็อก ลาน เจิ่น" ในภาพยนตร์เรื่อง มนุษย์ย่อไซส์ (2017) ที่ทำให้เธอได้รับการเสนอชื่อเข้าชิงรางวัลลูกโลกทองคำและรางวัลแซกอวอร์ดส์ สาขานักแสดงสมทบหญิงยอดเยี่ยม นอกจากนี้การแสดงของเธอในบทบาท "ลิซ" นางพยาบาลในภาพยนตร์เรื่อง เหงา เท่า วาฬ (2022) ก็ทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม
ห่ง เจิว เกิดในค่ายผู้ลี้ภัย ประเทศไทย โดยเธอเป็นบุตรสาวที่เกิดจากพ่อและแม่ชาวเวียดนามที่อพยพมาทางเรือในช่วงหลังสงครามเวียดนาม และได้รับการสนับสนุนจากโบสถ์คาทอลิกของชาวเวียดนาม ในเมืองนิวออร์ลีนส์ รัฐลุยเซียนา ให้ย้ายมายังสหรัฐอเมริกา และได้เรียนต่อด้านภาพยนตร์ศึกษาที่วิทยาลัยสื่อสารแห่งมหาวิทยาลัยบอสตัน หลังเรียนจบเธอเข้าสู่วงการบันเทิงจากการรับบทเป็นผู้หญิงเอเชียและบทตัวประกอบเล็กๆน้อยๆในละครโทรทัศน์เรื่องต่างๆ เช่น แบบว่า กว่าพ่อจะเจอแม่ ฤดูกาลที่ 5 (2010), เอ็นซีไอเอส: หน่วยสืบสวนแห่งนาวิกโยธิน ฤดูกาลที่ 7 (2010) จนเริ่มได้รับความสนใจจากวงการบันเทิงสหรัฐจากการแสดงบท "ลิญ" ในละครโทรทัศน์เรื่อง เทร็ม ทางช่องเอชบีโอ (2011–2013) ต่อมาเธอได้แสดงภาพยนตร์เรื่องแรกใน ยอดสืบจิตไม่เสื่อม (2014) ที่นำแสดงโดยวาคีน ฟินิกซ์ จนมาโด่งดังในบท "หง็อก ลาน เจิ่น" ในภาพยนตร์เรื่อง มนุษย์ย่อไซส์ (2017) ที่ทำให้เธอได้รับคำชื่นชมจากนักวิจารณ์ภาพยนตร์และได้รับการเสนอชื่อให้เข้าชิงรางวัลลูกโลกทองคำและรางวัลแซกอวอร์ดส์ สาขานักแสดงสมทบหญิงยอดเยี่ยม
ประวัติ
หลังย้ายออกจากประเทศไทยมายังสหรัฐอเมริกา ครอบครัวของเธออาศัยอยู่ในบ้านพักที่รัฐบาลจัดหาให้ ในเมืองนิวออร์ลีนส์และได้เรียนหนังสือที่โรงเรียน โดยเธอได้รับการจัดสรรอาหารกลางวันให้โดยรัฐบาล และเริ่มหัดเรียนรู้ภาษาอังกฤษนอกเหนือจากภาษาเวียดนาม
วอลเลย์บอลชายเอวีซีแชลเลนจ์คัพ
วอลเลย์บอลชายเอวีซีแชลเลนจ์คัพ (AVC Challenge Cup for Men) เป็นการแข่งขันวอลเลย์บอลชายของทวีปเอเชียและโอเชียเนีย จัดขึ้นโดยสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างทวีป จัดขึ้นครั้งแรกในปี ค.ศ. 2018 เดิมการแข่งขันได้รับการจัดขึ้นทุกๆ 2 ปี แต่ตั้งแต่ในปี ค.ศ. 2023 ได้จัดขึ้นเป็นประจำทุกปี และการแข่งขันยังทำหน้าที่เป็นรอบคัดเลือกสำหรับวอลเลย์บอลชายแชลเลนเจอร์คัพอีกด้วย ทีมชนะเลิศการแข่งขันครั้งนั้นคือ ทีมชาติอิรัก
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2019
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2019 (หรือที่รู้จักในชื่อ ยูฟ่า อันเดอร์-19 ยูโร 2019) เป็นการแข่งขัน ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ครั้งที่ 18 (ครั้งที่ 68 ถ้า รุ่นอายุไม่เกิน 18 ปี และ รุ่นเยาวชนรวมอยู่ด้วย), ซึ่งเป็นการแข่งขันฟุตบอลระดับเยาวชนของทีมชาติซึ่งจัดขึ้นโดย ยูฟ่า สำหรับฟุตบอลชายทีมชาติรุ่นอายุไม่เกิน 19 ปีของทวีปยุโรป. อาร์มีเนีย, ซึ่งได้รับการคัดเลือกโดยยูฟ่าเมื่อวันที่ 9 ธันวาคม ค.ศ. 2016, จะเป็นเจ้าภาพจัดการแข่งขัน.
ทีมที่ผ่านเข้ารอบ
ทีมด้่านล่างนี้ได้สิทธิ์สำหรับทัวร์นาเมนต์รอบสุดท้าย.
หมายเหตุ: สถิติการลงสนามทั้งหมดประกอบไปด้วยยุค ยู-19 เท่านั้น (ตั้งแต่ปี ค.ศ. 2002).
การจับสลากรอบสุดท้าย
การจับสลากรอบสุดท้ายได้จัดขึ้นในวันที่ 31 พฤษภาคม พ.ศ. 2562, 12:00 AMT (UTC+4), ที่ เดอะ อาร์มีเนีย แมร์ริออตต์ โฮเท็ล ใน เยเรวาน, ประเทศอาร์มีเนีย. แปดทีมถูกจับสลากอยู่ในสองกลุ่มที่มีสี่ทีม. ไม่มีทีมวาง, ยกเว้นชาติเจ้าภาพ อาร์มีเนีย ได้รับมอบหมายให้อยู่ตำแหน่ง A1 ในการจับสลาก.
รอบแบ่งกลุ่ม
โปรแกรมการแข่งขันทัวร์นาเมนต์รอบสุดท้ายได้รับการยืนยันเมื่อวันที่ 7 มิถุนายน พ.ศ. 2562.
The group winners and runners-up advance to the semi-finals.
Aaptos suberitoides
Aaptos suberitoides เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายในปี 1934
เนินครูซิฟอร์ม
เนินครูซิฟอร์ม (cruciform eminence or cruciate eminence) เป็นสันที่อยู่บนพื้นผิวด้านในของกระดูกท้ายทอย
แบ่งตามพื้นผิว
สามารถแบ่งพื้นผิวดังกล่าวออกเป็นแอ่งเว้า 4 แอ่ง ได้แก่
ที่จุดบรรจบตรงกลางของเนินครูซิฟอร์มทั้งสี่เรียกว่าปุ่มในของท้ายทอย (internal occipital protuberance)
ฟุตบอลโลก 2018 รอบแพ้คัดออก
ฟุตบอลโลก 2018 รอบแพ้คัดออก เป็นการแข่งขันรอบที่สองและรอบสุดท้ายของฟุตบอลโลก โดยเริ่มต้นตั้งแต่รอบแบ่งกลุ่ม (รอบแรก) โดยที่การแข่งขันในรอบ 16 ทีมสุดท้ายจะเริ่มขึ้นในวันที่ 30 มิถุนายน และสิ้นสุดการแข่งขันในวันที่ 15  กรกฎาคมในเกมรอบชิงชนะเลิศ ซึ่งจะจัดขึ้นที่สนามกีฬาลุจนีกี ในกรุง มอสโก. โดยสองทีมจากแต่ละกลุ่ม (16 ทีมทั้งหมด) จะได้ผ่านเข้าสู่รอบน็อกเอาต์ต่อไป ส่วนนัดชิงอันดับที่สามจะเป็นการแข่งขันระหว่างสองทีมที่แพ้ในเกมรอบรองชนะเลิศ.
เวลาทั้งหมดที่ระบุไว้คือ เวลาท้องถิ่น.
รูปแบบการแข่งขัน
ในรอบน็อกเอาต์ (รวมถึงรอบชิงชนะเลิศ) หากการแข่งขันอยู่ในระดับการจบเกม 90 นาที ก็ต้องไปต่อเวลาพิเศษเพิ่มอีก (ครึ่งละ 15 นาที) ถ้าผลการแข่งขันหลังต่อเวลาพิเศษแล้วยังหาผู้ชนะไม่ได้ จะต้องตัดสินด้วยการยิงลูกโทษตัดสิน ที่จะใช้ตัดสินหาผู้ชนะ.
สายการแข่งขัน
<section begin=สายการแข่งขัน /><section end=สายการแข่งขัน />
ฝรั่งเศส พบกับ อาร์เจนตินา
<section begin=r16-1 /><section end=r16-1 />
อุรุกวัย พบกับ โปรตุเกส
<section begin=r16-2 /><section end=r16-2 />
สเปน พบกับ รัสเซีย
<section begin=r16-3 /><section end=r16-3 />
โครเอเชีย พบกับ เดนมาร์ก
<section begin=r16-4 /><section end=r16-4 />
บราซิล พบกับ เม็กซิโก
<section begin=r16-5 /><section end=r16-5 />
เบลเยียม พบกับ ญี่ปุ่น
<section begin=r16-6 /><section end=r16-6 />
สวีเดน พบกับ สวิตเซอร์แลนด์
<section begin=r16-7 /><section end=r16-7 />
ปุ่มในของท้ายทอย
ปุ่มในของท้ายทอย (internal occipital protuberance) เป็นที่จุดบรรจบตรงกลางของเนินครูซิฟอร์ม (cruciate eminence) ทั้งสี่ อยู่ภายในกระดูกท้ายทอย (occipital bone)
โรงพยาบาลดารารัศมี
โรงพยาบาลดารารัศมี (Dararassamee Hospital) โรงพยาบาลของรัฐในสังกัดโรงพยาบาลตำรวจ ตั้งชื่อตามพระนามของเจ้าดารารัศมี พระราชชายา
อะเลกเซย์ นาวัลนืย
อะเลกเซย์ อะนาโตลีวิช นาวัลนืย (Алексе́й Анато́льевич Нава́льный; เกิด 4 มิถุนายน 1976) เป็นนักการเมืองและนักกิจกรรมต่อต้านการคอร์รัปชันชาวรัสเซีย เขาเป็นที่รู้จักในระดับนานาชาติผ่านการจัดการเดินขบวนรณรงค์และลงสมัครเลือกตั้งประธานาธิบดี โดยมีจุดมุ่งหมายเพื่อปฏิรูปไม่ให้เกิดการคอร์รัปชันในประเทศรัสเซีย ในปี 2012 เดอะวอลล์สตรีตเจอร์นัล ระบุไว้ว่าเขาเป็นบุคคลที่ "วลาดีมีร์ ปูติน กลัวมากที่สุด"
โรงพยาบาลดารารัศมี
ประวัติ
กิจการแพทย์ตำรวจได้เริ่มขึ้นเมื่อ พ.ศ. 2441 รัฐบาลได้เปลี่ยนโรงพยาบาลสำหรับรักษาหญิงโสเภณีที่หลังวัดพลับพลาไชย ซึ่งสร้างปี พ.ศ. 2440 มาเป็นโรงพยาบาลตำรวจสำหรับพลตระเวน เพื่อรักษาตำรวจที่เจ็บป่วยพิสูจน์บาดแผลและชันสูตรพลิกศพ เพื่อประกอบการพิจารณาคดีต่าง ๆ
อะเลกเซย์ นาวัลนืย
นาวัลนืยเป็นอดีตสมาชิกสภาประสานฝ่ายค้านรัสเซียและเป็นอดีตหัวหน้าพรรคก้าวหน้าซึ่งเป็นพรรคฝ่ายค้าน ในเดือนกันยายน 2013 เขาได้ลงสมัครรับเลือกตั้งในการเลือกตั้งนายกเทศมนตรีมอสโก โดยได้รับการสนับสนุนจากพรรคเอร์เปเอร์-ปาร์นัส เขาได้รับคะแนนเสียงเป็นอันดับสองที่ร้อยละ 27 พ่ายแพ้ให้กับเซียร์เกย์ โซบยานิน นายกเทศมนตรีคนเดิมผู้ซึ่งได้รับการแต่งตั้งโดยปูติน นาวัลนืยอ้างว่านี่เป็นการโกงเลือกตั้งและจริง ๆ เขาได้รับคะแนนเสียงมากกว่า นาวัลนืยเป็นที่รู้จักมากขึ้นผ่านทางบล็อกไลฟ์เจอร์นัลของเขา ก่อนที่จะปรับไปเป็นยูทูบที่ซึ่งเขามีผู้ติดตามกว่าสี่ล้านคน รวมถึงทวิตเตอร์ที่ซึ่งเขามีผู้ติดตามมากกว่า 2.2 ล้านคน เขาได้ใช้ช่องทางเหล่านี้ในการเผยแพร่ข้อมูลเกี่ยวกับการคอร์รัปชันของเจ้าหน้าที่รัฐของรัสเซีย เมื่อปี 2011 เขาได้ให้สัมภาษณ์กับรายการวิทยุหนึ่งและเรียกพรรคเยดีนายารอสซียาซึ่งเป็นพรรคที่ปกครองรัสเซียตอนนี้อยู่ว่าเป็น "พรรคคนโกงและโจร" (party of crooks and thieves) ซึ่งต่อมาได้กลายเป็นชื่อเรียกขานของพรรคนี้
โรงพยาบาลดารารัศมี
ประวัติ
ต่อมาสมเด็จพระศรีนครินทราบรมราชชนนี ทรงมีพระราชประสงค์ที่จะให้แพทย์ตำรวจปฏิบัติงานในส่วนภูมิภาค พร้อมรับสั่งให้ผู้อำนวยการโรงพยาบาลตำรวจเข้าเฝ้า ณ พระตำหนักภูพิงค์ราชนิเวศน์ จังหวัดเชียงใหม่ ในวันที่ 21 มกราคม พ.ศ. 2512 แต่ขณะนั้นทำได้เพียงส่งแพทย์ไปช่วยราชการภูธรชายแดน และออกหน่วยแพทย์เคลื่อนที่เป็นครั้งคราวเท่านั้น ต่อมาพระบาทสมเด็จพระเจ้าอยู่หัวภูมิพลอดุลยเดชฯ ทรงมีพระราชดำริให้จัดตั้งสถานพยาบาลของกรมตำรวจประจำภาคต่าง ๆ ขึ้น โดยเริ่มดำเนินการในภาคเหนือเป็นแห่งแรก กระทั่งในวันที่ 26 เมษายน พ.ศ. 2522 กองแพทย์ได้รับการยกฐานะเป็น สำนักงานแพทย์ใหญ่ (พต.) มีการแบ่งส่วนราชการภายในเป็น 4 กองบังคับการ และ 1 งาน โดยมีงานโรงพยาบาลดารารัศมี เป็นหนึ่งในนั้น
อะเลกเซย์ นาวัลนืย
นาวัลนืยเคยถูกเจ้าหน้าที่รัฐบาลรัสเซียจับกุมหลายครั้ง เขาได้รับคำพิพากษารอการลงโทษจากความผิดฐานยักยอกสองกระทง เมื่อเดือนกรกฎาคม 2013 และอีกครั้งเมื่อเดือนธันวาคม 2014 ซึ่งมีโทษให้เขาจำคุกห้าปีและสามปีครึ่งตามลำดับ ทั้งสองเหตุการณ์ถูกมองว่าเป็นการกุเรื่องขึ้นมาเพื่อตอบโต้กิจกรรมทางการเมืองของนาวัลนืย และยังละเมิดสิทธิของนาวัลนืยในการเข้าถึงการพิพากษาที่ยุติธรรม ตามคำวินิจฉัยของศาลสิทธิมนุษยชนยุโรป ศูนย์สิทธิมนุษยชนเมโมรีอัลระบุฐานะของนาวัลนืยเป็นนักโทษทางการเมือง
เมื่อวันที่ 20 สิงหาคม 2020 นาวัลนืยถูกนำส่งเข้าโรงพยาบาลด้วยอาการที่รุนแรงแต่คงตัวภายหลังถูกต้องสงสัยว่าถูกวางยาพิษระหว่างการเดินทางจากเมืองตอมสค์ในไซบีเรียไปมอสโก และเป็นไปได้ว่านี่เป็นการลงมือที่มีการเมืองเป็นเครื่องจูงใจ เที่ยวบินของเขาลงจอดฉุกเฉินที่เมืองออมสค์ ในวันถัดมาเขาถูกนำส่งขึ้นเครื่องบินการแพทย์เพื่อเข้ารับการรักษาที่เบอร์ลิน ประเทศเยอรมนี ที่ซึ่งออกเดินทางไปถึงในอีกวันถัดมา ข้อมูลเมื่อ 24 สิงหาคม แพทย์ที่ให้การรักษาเขาในเบอร์ลินระบุว่าเขายังคงอยู่ในภาวะโคมาแต่ปราศจากอันตรายหรืออาการแทรกซ้อนฉับพลันใด ๆ ที่อาจอันตรายถึงชีวิตได้
นาคี
นาคี เป็นละครโทรทัศน์ไทยในปี พ.ศ. 2559 จากบทประพันธ์นวนิยายชื่อเดียวกันของ ตรี อภิรุม สร้างโดย บริษัท ดู เอ็นเตอร์เทนเม้นท์ จำกัด ควบคุมการผลิตโดย ธัญญา วชิรบรรจง กำกับการแสดงโดย พงษ์พัฒน์ วชิรบรรจง และนำแสดงโดย ณฐพร เตมีรักษ์, ภูภูมิ พงศ์ภาณุภาค ออกอากาศทางสถานีโทรทัศน์ไทยทีวีสีช่อง 3 จากความสำเร็จของละคร ทำให้มีการต่อยอดโดยการนำบทประพันธ์ เรื่อง นาคี ๒ ของ ตรี อภิรุม สร้างเป็นภาคต่อของละคร ในรูปแบบภาพยนตร์ ใช้ชื่อว่า นาคี ๒ โดยมีการเพิ่มนักแสดงนำใหม่สองคน คือ อุรัสยา เสปอร์บันด์ และ ณเดชน์ คูกิมิยะ
งานสร้าง
นาคี ได้มีการถ่ายทำผ่านฉากบลูสกรีนโดยผ่านการใช้เทคโนโลยีคอมพิวเตอร์ กราฟิก (Computer Graphic) จากทีม Fatcat ที่สร้างผลงานด้านกราฟิกมาแล้วเรื่อง รากบุญ, มณีสวาท, บุรำปรัมปรา เข้ามาช่วยเสริมสร้างตัวงู, ตัวพญานาคหรือตัวงูเจ้าแม่นาคีรวมไปถึงสัตว์ประหลาดตัวอื่น ๆ ขึ้นมาให้เนียนและมีความสมจริงมากที่สุด
รวมไปถึงละครเรื่องนี้ ได้ใช้สถานที่ท่องเที่ยวหรือแหล่งเรียนรู้ทางวัฒนธรรมจากแต่ละภาคในประเทศไทยในการถ่ายทำละครอีกด้วย ซึ่งมีจังหวัดที่อยู่นอกเหนือจากกรุงเทพมหานครแล้วนั้นยังมีจังหวัดอื่น ๆ อีก จากภาคเหนือ, ภาคกลาง, ภาคตะวันออกเฉียงเหนือ อาทิ จังหวัดนครราชสีมา, จังหวัดบุรัรัมย์, จังหวัดกาญจนบุรี, จังหวัดชัยภูมิ, จังหวัดราชบุรี, จังหวัดอุทัยธานี, จังหวัดพระนครศรีอยุธยา, จังหวัดนครนายก, จังหวัดสระบุรี, จังหวัดปทุมธานี เป็นต้น
ด้านการแสดง ที่มีการเลือกใช้ภาษาอีสานทั้งเรื่องนั้น สรรัตน์ ผู้เขียนบท บอกถึงวัตถุประสงค์ว่า หวังจะให้คนดูกลับมาชื่นชมกับภูมิปัญญา และมองภาษาอีสานเป็นเรื่องทันสมัย ลบล้างทัศนคติเดิม ๆ ที่มองว่า พูดอีสานแล้วเป็นคนต่างจังหวัด ทำให้ใครก็ตามที่พูดอีสานแล้วไม่ฟังดูเชย ส่วนที่เลือกใช้ภาษาอีสานสำเนียงอุบล เนื่องจากมีคำกล่าวว่า สำเนียงนี้มีความอ่อนช้อย ไพเราะ ในกองถ่ายจะมีครูแปลภาษาอีสานโดยเฉพาะ เพื่อแปลบทที่เป็นภาษากลาง ให้เป็นภาษาอีสาน พูดออกเสียงแล้วอัดใส่ที่อัดเสียง ส่งให้นักแสดงแต่ละคนฟัง แล้วท่องจำสำเนียงจนคุ้นหูก่อนจะเอามาพูดในฉากที่ต้องแสดง
คำวิจารณ์
ด้านคำวิจารณ์ มติชนชื่นชมในเรื่อง "การฝึกตัวละครให้ใช้ภาษาอีสานเดินเรื่อง ตามภูมิหลังของสถานที่ ตามมาด้วยการชมความงามของตัวละครนำ ณฐพร เตมีรักษ์ ทั้งในชุดโบราณ และการไม่แต่งหน้ามาก ซึ่งประการหลังดูจะควบคุมให้พอดีไปถึงตัวละครอื่น ๆ ด้วย จากนั้นจึงพูดกันถึงการใช้คอมพิวเตอร์สร้างภาพ ก็ได้เสียงชมที่สามารถทำให้กลมกลืนไปกับการแสดงของตัวละครได้ ไม่โดดเป็นการ์ตูนผสมหนังออกมา แล้วจึงเป็นการชมกระบวนงานสร้าง ซึ่งที่เด่นจนเห็นได้คือการพยายามใช้แสงจริงตามกาลเทศะ เช่นแสงตะเกียงตอนกลางคืนเป็นต้น นอกเหนือความตั้งใจให้สมจริงของสภาพแวดล้อมหมู่บ้านในเรื่อง" เรื่องบทบาทตัวละคร ได้รับคำวิจารณ์ว่า "ตัวละครที่สวมบทสาขาอาชีพใดอาชีพหนึ่งเหล่านั้น มักมีพฤติกรรมแบบละครไทยหนังไทยผิดมนุษย์มนาจริง ๆ ไปมาก"
เรตติ้ง
การตอบรับของละครเรื่องนี้ทั้งหมดสิบเอ็ดตอนที่ได้ออกอากาศไป เมื่อวันที่ 26 กันยายน – 5 ธันวาคม พ.ศ. 2559 นาคี ทำเรตติ้งต่อตอนสูงสุดและเรตติ้งเฉลี่ยสูงสุดของปี 2559
ผลการสำรวจความนิยม
นาคี ถูกยกให้เป็นละครแห่งปีจากสื่อบันเทิง และโพลมหาชนสำนักต่าง ๆ ติดเทรนด์อันดับหนึ่งกระแสโซเชียลยอดนิยมของโลก คนในวงการบันเทิงยกย่องให้เป็นละครแห่งปี 2559 ณฐพร เตมีรักษ์ นักแสดงนำของละครเรื่องได้รับฉายาว่า "คำแก้ว ให้แต้วเกิด" จากสมาคมนักข่าวบันเทิง และถูกยกให้เป็น "นางเอกในดวงใจ" อันดับหนึ่ง ด้วยคะแนนร้อยละ 25.1% นอกจากนี้ยังได้รับรางวัล APOP ขวัญใจประชาชนจากอมรินทร์ทีวี
สำนักงานวิจัยซูเปอร์โพล เปิดเผยผลสำรวจเรื่องที่สุดแห่งความบันเทิงปี 2559 กรณีศึกษาตัวอย่างประชาชนทุกสาขาอาชีพจำนวน 1,241 คน ดำเนินโครงการระหว่างวันที่ 12-17 ธันวาคม 2559 นาคี ถูกจัดให้อยู่อันดับหนึ่งละครที่ประชาชนชอบมากที่สุดแห่งปี ซึ่งได้คะแนนร้อยละ 75.6 ในขณะที่ ณฐพรถูกจัดให้อยู่อันดับหนึ่งดาราหญิงที่ประชาชนชื่นชอบมากที่สุดแห่งปี ได้คะแนนร้อยละ 54.5% และ ภูภูมิ พงศ์ภาณุ ก็ถูกจัดอันดับหนึ่งดาราชายที่ประชาชนชื่นชอบมากที่สุดแห่งปีเช่นเดียวกัน ได้คะแนนร้อยละ 33.33%
ไอดอลเกาหลีใต้
หนังสือพิมพ์ เดอะแวนคูเวอร์ออบเซิร์ฟเวอร์ (The Vancouver Observer) ระบุว่า ไอดอลเกาหลีใต้ตามแบบฉบับต้องมีลักษณะสามประการ คือ เยาว์วัยจนเหลือเชื่อ (incredibly young), ดูดี (good looking) และสามารถส่งเสียงให้เกินจริงได้ (able to carry a melodramatic note)
นาคี
ผลการสำรวจความนิยม
กรุงเทพโพลล์ โดยศูนย์วิจัยมหาวิทยาลัยกรุงเทพ เผยผลสำรวจความคิดเห็นประชาชนเรื่อง “ที่สุดแห่งปี 2559” โดยเก็บข้อมูลจากประชาชนในกรุงเทพฯ และปริมณฑล จำนวน 1,160 คน ที่มีอายุ 18 ปีขึ้นไป ระหว่างวันที่ 16-20 ธันวาคม 2559 อันดับหนึ่งที่สุดของละครไทยที่ชื่นชอบ ได้แก่ นาคี ซึ่งได้คะแนนไป 71.6% อันดับหนึ่งดาราหญิงที่มีผลงานโดดเด่นเป็นที่ชื่นชอบได้แก่ ณฐพร ร้อยละ 27.6% และอันดับสามดาราชายที่มีผลงานโดดเด่นเป็นที่ชื่นชอบได้แก่ ภูภูมิ ร้อยละ 12.8%
ไอดอลเกาหลีใต้
ผู้เชี่ยวชาญเรื่องวัฒนธรรมร่วมสมัยของเกาหลี วิเคราะห์ว่า การที่วงการเคป็อปได้สร้างนักร้องให้เป็นไอดอล ทำให้ต้องเน้นที่ภาพลักษณ์มากกว่าผลงานเพลง และจากเหตุนี้ทำให้หลายวงมีความขัดแย้งและชิงดีชิงเด่นกันเองระหว่างสมาชิก หากมีคนใดคนหนึ่งโดดเด่นกว่าคนอื่น ทำให้ต้นสังกัดบางบริษัทต้องเฉลี่ยรายได้ให้เท่าเทียมกัน
นาคี
ผลการสำรวจความนิยม
สวนดุสิตโพล โดยมหาวิทยาลัยสวนดุสิต ได้สำรวจความคิดเห็นของประชาชน กรณี “ที่สุดแห่งปี” ได้สำรวจความคิดเห็นจากประชาชนทุกสาขาอาชีพทั่วประเทศ จำนวน 5,694 คน ระหว่างวันที่ 10-29 ธันวาคม 2559 ณฐพรถูกจัดอันดับสองดาราหญิงที่ชื่นชอบมากที่สุด ร้อยละ 26.10%
อีสานโพล โดยศูนย์วิจัยธุรกิจและเศรษฐกิจอีสาน คณะเศรษฐศาสตร์ มหาวิทยาลัยขอนแก่น เผยผลสำรวจเรื่อง "รางวัลแห่งปีของคนอีสาน ปี 2559" จากกลุ่มตัวอย่าง 2,530 คน นาคี ถูกจัดอันดับหนึ่งละครจอแก้วแห่งปี ได้คะแนนร้อยละ 23.7% ณฐพรถูกจัดอันดับหนึ่งนางเอกแห่งปี ร้อยละ 15.1% ภูภูมิอันดับสองพระเอกแห่งปี ร้อยละ 9.7% "คู่คอง" อันดับหนึ่งเพลงดังแห่งปี ร้อยละ 14.6% ก้อง ห้วยไร่ อันดับหนึ่งนักร้องชายแห่งปี ร้อยละ 12.7%
ดีโยกู ดาโล
ฌูแซ ดีโยกู ดาโล ไตไชรา (José Diogo Dalot Teixeira; เกิด 18 มีนาคม ค.ศ. 1999) เป็นนักฟุตบอลชาวโปรตุเกส ปัจจุบันเล่นในตำแหน่งฟุลแบ็กให้กับแมนเชสเตอร์ยูไนเต็ด ในพรีเมียร์ลีกของประเทศอังกฤษ และทีมชาติโปรตุเกส
เกียรติประวัติ
แมนเชสเตอร์ยูไนเต็ด
แหล่งข้อมูลอื่น
1999
ธงชาติเซนต์คริสโตเฟอร์-เนวิส-แองกวิลลา
ธงชาติเซนต์คริสโตเฟอร์-เนวิส-แองกวิลลา อดีตอาณานิคมโพ้นทะเลของสหราชอาณาจักร (พ.ศ. 2501 - 2526) มีลักษณะเป็นธงสามสีสามแถบแนวตั้ง พื้นเป็นธงสี่เหลี่ยมผืนผ้า ภายในแบ่งเป็นสามแถบตามแนวตั้ง เรียงเป็นแถบสีเขียว สีเหลือง และสีฟ้า ตามลำดับจากด้านคันธง แต่ละแถบกว้างเท่ากัน ที่กลางแถบสีเหลืองนั้นมีภาพต้นปาล์มสีดำมีกิ่งก้านแผ่ออกไป 3 ด้าน หมายถึงดินแดน 3 ส่วนที่ประกอบเข้าเป็นอาณานิคมแห่งนี้ ได้แก่ แองกวิลลา เกาะเซนต์คริสโตเฟอร์ และเกาะเนวิส  ธงดังกล่าวนี้ใช้อยู่ในช่วงปี พ.ศ. 2510 - พ.ศ. 2526
ส่วนธงที่ใช้ในช่วงก่อนหน้า (พ.ศ. 2501 - 2510) ใช้ธงตามแบบอาณานิคมของสหราชอาณาจักรทั่วไป กล่าวคือ ธงเรือแสดงสัญชาติสีน้ำเงิน มีภาพตราอาณานิคม ซึ่งตราแผ่นดินประจำดินแดนในกรอบวงกลมสีขาว ตรานี้มีลักษณะเป็นตราอาร์มรูปโล่ ภายในโล่แบ่งเป็นสามส่วน โดยช่องซ้ายบนมีภาพกะลาสี (เป็นสัญลักษณ์แทนตัวคริสโตเฟอร์ โคลัมบัส) ยืนบนหัวเรือเพื่อส่องกล้องสำรวจแผ่นดินใหม่ หมายถึงเกาะเซนต์คริสโตเฟอร์ (ปัจจุบันเรียกว่าเกาะเซนต์คิตส์) ที่ช่องขวาบนเป็นภาพสตรี 3 คนกำลังชำระกายในน้ำตก หมายถึงเกาะเนวิส ช่องกลางล่างเป็นภาพชาวประมงกับเรือแคนูบนชายหาด หมายถึงแองกวิลลา ที่ตอนบนของโล่มีภาพปลาโลมา 3 ตัวหันตัวตามแนวตั้งแหงนหน้าขึ้นด้านบน มีเกี้ยวรัดรอบตัวปลาโลมาทั้งสามนั้นรวมกัน
วิทยาลัยนาหว้า มหาวิทยาลัยนครพนม
วิทยาลัยนาหว้า มหาวิทยาลัยนครพนม (Nawa College, Nakhonphanom University) เดิมชื่อวิทยาลัยการอาชีพนาหว้า เป็นวิทยาลัย สังกัดมหาวิทยาลัยนครพนม
ประวัติวิทยาลัย
"วิทยาลัยนาหว้า" ตั้งอยู่เลขที่  ๓๓๐ หมู่ ๔ถนนนาหว้า-ห้วยไห  ตำบลนาหว้า อำเภอนาหว้า  จังหวัดนครพนม  เมื่อวันที่๒๔กุมภาพันธ์ พุทธศักราช ๒๕๔๐ โดยนายสุขวิช รังสิตพลรัฐมนตรีว่าการกระทรวงศึกษาธิการในขณะนั้น โดยได้ใช้บริเวณพื้นที่ที่เป็นสาธารณประโยชน์จากที่ดินอำเภอนาหว้า  จังหวัดนครพนม  จำนวน  ๒๐๐ไร่  ใช้สำหรับการก่อสร้างและได้รับการสนับสนุนงบประมาณจากกรมอาชีวศึกษากระทรวงศึกษาธิการ
รางวัลนักวิทยาศาสตร์รุ่นใหม่
มูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ ได้ริเริ่มให้มี รางวัลนักวิทยาศาสตร์รุ่นใหม่ มาตั้งแต่ปี พ.ศ. 2534 โดยการสนับสนุนของเครือซิเมนต์ไทย สำนักงานพัฒนาวิทยาศาสตร์และเทคโนโลยีแห่งชาติ (สวทช.) และสำนักงานกองทุนสนับสนุนการวิจัย (สกว.) รางวัลนี้จัดตั้งขึ้นเพื่อเชิดชูเกียรติและเป็นกำลังใจให้แก่นักวิทยาศาสตร์รุ่นใหม่ของไทยที่มีศักยภาพสูงในการทำงานวิจัยที่มีคุณภาพ โดยมีเงื่อนไขจะต้องเป็นบุคคลสัญชาติไทย มีอายุไม่เกิน 35 ปี มีผลงานด้านวิทยาศาสตร์พื้นฐาน เช่น ฟิสิกส์ เคมี ชีววิทยา คณิตศาสตร์ หรือ สาขาวิชาวิทยาศาสตร์ประยุกต์อื่นๆ ที่เกี่ยวข้อง และได้ตีพิมพ์ผลงานวิจัยที่มีคุณภาพดี เผยแพร่ในวารสารที่มีมาตรฐานระดับสากล จำนวนไม่น้อยกว่า 3 เรื่อง โดยผู้เสนอควรเป็นผู้วิจัยหลักและเป็นงานที่ทำในประเทศไทย เป็นผู้ทำการวิจัยและพัฒนาวิทยาศาสตร์อย่างจริงจัง มีคุณธรรมและมนุษยสัมพันธ์ที่ดี การประกาศรางวัล จะจัดขึ้นในต้นเดือนสิงหาคมของทุกปี
ถือเป็นที่ยอมรับในวงการวิชาการว่ารางวัลนี้เป็นรางวัลสูงสุดของประเทศสำหรับนักวิทยาศาสตร์พื้นฐานและนักวิทยาศาสตร์ประยุกต์ที่มีอายุต่ำกว่า 35 ปี โดยมีรางวัลเป็นโล่พระราชทานของพระบาทสมเด็จพระเจ้าอยู่หัวฯ และเงินรางวัล 100,000 บาท พระราชทานโดยสมเด็จพระเทพรัตนราชสุดาฯ สยามบรมราชกุมารี ในวันที่ 18 สิงหาคม ของทุกปี ซึ่งเป็น "วันวิทยาศาสตร์แห่งชาติ" ที่งานมหกรรมวิทยาศาสตร์แห่งชาติพร้อมกันกับรางวัลนักวิทยาศาสตร์ดีเด่น
Aaptos tenta
Aaptos tentum เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายในปี 1994 โดยมิเชลล์ เคลลี-บอร์เฆสและแพทริเซีย เบิร์กควิสท์
ฮิการุ ชีนะ
ฮิการุ ชีนะ (椎名ひかる; ; 6 ธันวาคม ค.ศ. 1991 – ) เป็นเอวีไอดอลชาวญี่ปุ่น สังกัดเมโต
ประวัติ
สิ่งที่เธอชอบคืออนิเมะ, แมว, สุนัข, ราเม็ง, คาราโอเกะ และชอปปิง
เธอได้รับการเปิดตัวในฐานะนักแสดงเอวีของบริษัทแม็กซิงในเดือนพฤษภาคม ค.ศ. 2010 เธอปรากฏตัวในผลงานที่คล้ายกันมากกับสมาชิกวงไอดอลระดับประเทศ นอกจากนี้ เธอยังทำหน้าที่เป็นรูบีเมตรุ่นที่สาม (อิมเมจเกิร์ล) ของซีเอส อะดัลต์ ซึ่งออกอากาศทางแชนแนลรูบี
หลังจากเปิดตัว เธออาศัยอยู่ในบ้านเกิดของเธอระยะหนึ่งและย้ายไปโตเกียวเฉพาะตอนถ่ายทำ แต่หลังจากแผ่นดินไหวครั้งใหญ่ทางตะวันออกของญี่ปุ่นเธอก็เริ่มใช้ชีวิตคนเดียวในโตเกียว
ความโดดเด่นของเธออีกประการหนึ่งคือการมีผลงานสมัครเล่นจำนวนมาก โดยชื่อของเธออาจมีการเปลี่ยนแปลงในเวลาที่ปรากฏ
เนด แฟลนเดอส์
เน็ดวาร์ด "เน็ด" แฟลนเดอร์ส จูเนียร์ (Nedward "Ned" Flanders Jr.) เป็นตัวละครสมมติในซีรี่แอนิเมชั่นทางโทรทัศน์เรื่อง เดอะซิมป์สันส์ พากย์เสียงโดย Harry Shearer ปรากฏตัวครั้งแรกในตอนปฐมทัศน์ของซีรีส์ ตอน "Simpsons Roasting on an Open Fire" เน็ดเป็นชายที่เคร่งศาสนามาก มีอัธยาสัยดี และเป็นเพื่อนบ้านหลังติดกันกับครอบครัวซิมป์สัน เขามักถูกโฮเมอร์อิจฉา แกล้ง และเกลียดอยู่บ่อย ๆ แต่ก็มีหลักฐานอยู่หลายตอนที่ว่าเขาทั้งสองก็เป็นเพื่อนที่ดีต่อกัน เน็ดเป็นศาสนิกชนผู้เคร่งครัดของศาสนาคริสต์นิกายโปรเตสแตนต์ธรรมอักษรนิยม (Evangelicalism) เขาเป็นหนึ่งในตัวละครที่เป็นมิตรและน่าคบหาที่สุดในบรรดาพลเมืองของสปริงฟีลด์
เน็ดเป็นหนึ่งในตัวละครชุดแรกนอกเหนือจากครอบครัวซิมป์สันที่ได้ปรากฏตัวในเดอะซิมป์สันส์ และยังกลายเป็นตัวละครหลักกลางในบางตอน โดยมีตอนแรกที่เน็ดเป็นตัวละครหลักกลางคือตอน "Dead Putting Society" ในซีซั่นที่สอง นามสกุลแฟลนเดอร์สนั้นมาจากถนนแฟลนเดอร์ส (Flanders St.) ในพอร์ตแลนด์ รัฐโอเรกอน ภูมิลำเนาของแม็ท เกรนิง ผู้สร้างเดอะซิมป์สันส์
บ้านซับพลู
หมู่บ้านซับพลู ปัจจุบันแบ่งการปกครองออกเป็น 4 หมู่บ้าน คือ หมู่บ้านซับพลู หมู่บ้านซับพลูน้อย หมู่บ้านโนนสะอาด และหมู่บ้านซับสนุ่น เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
ประวัติของหมู่บ้าน
หมู่บ้านซับพลู เดิมคือ หมู่ที่ 10 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านซับพลูจึงถูกโอนมาเป็นหมู่ที่ 6 ตำบลห้วยบง
กถาวัตถุ 10
กถาวัตถุ 10 หมายถึง เรื่องที่ควรพูด เรื่องที่ควรนำมาสนทนากันในหมู่ภิกษุ ได้แก่
มะละกา (แก้ความกำกวม)
มะละกา อาจหมายถึง
วอลเลย์บอลอะคาเดมีลีก 2015
วอลเลย์บอลอะคาเดมีลีก 2015 จัดขึ้นเป็นครั้งที่ 1 โดยแชมป์ประเภททีมชายได้แก่ทีมนครราชสีมา ส่วนประเภททีมหญิงได้แก่ทีมศรีสะเกษ
ไฟป่าในรัฐฮาวาย พ.ศ. 2566
ในต้นเดือนสิงหาคม 2023 ได้เกิดระลอกไฟป่าขึ้นในรัฐฮาวาย สหรัฐอเมริกา โดยเกาะเมาวีได้รับผลกระทบเป็นหลัก และมีเกาะฮาไวอิหรือเกาะใหญ่ที่ได้รับผลกระทบรองลงมา ไฟป่าลุกลามจากลมพัดและนำไปสู่การอพยพของประชาชน, สร้างความเสียหายไปทั่ว และเป็นผลให้มีผู้เสียชีวิตอย่างน้อย 80 รายในเมืองลาไฮนาบนเกาะเมาวี การลุกลามของไฟป่าในครั้งนี้มีเหตุมาจากสภาพอากาศที่แห้งซึ่งเป็นผลมาจากพื้นที่ความดันสูงทางเหนือของเกาะฮาไวอิ กับเฮอร์ริเคนดอราทางใต้
มีการประกาศสถานการณ์ฉุกเฉินในวันที่ 8 สิงหาคม ภายในวันที่ 9 รัฐบาลรัฐได้ขยายอาณาเขตของสถานการณ์ฉุกเฉินครอบคลุมทั้งรัฐฮาวาย ในวันที่ 10 ประธานาธิบดีโจ ไบเดิน ได้ออกประกาศสถานการณ์ภัยพิบัติใหญ่ระดับประเทศ (federal major disaster declaration)
ผู้เสียชีวิต
มีรายงานผู้เสียชีวิตแล้ว 55 ราย และยังสูญหายอีกมากกว่า 1,000 คนในลาไฮนา นายกเทศบาลของเทศมณฑลเมาวีระบุว่าจำนวนนี้อาจเปลี่ยนแปลงเนื่องจากการดำเนินการกู้ภัยและค้นหายังคงดำเนินอยู่ ยอกเสียชีวิตในเมาวีทำให้เหตุเพลิงไหม้นี้เป็นครั้งที่มีผู้เสียชีวิตมากที่สุดในประวัติศาสตร์ของรัฐฮาวาย ต่อมาในวันที่ 11 สิงหาคม พ.ศ. 2566 มีรายงานผู้เสียชีวิตเพิ่มขึ้นเป็น 80 ราย และมีผู้สูญหายมากถึง 1,000 คนในเมืองลาไฮนา ไฟป่าในครั้งนี้ถือเป็นภัยพิบัติไฟป่าที่ก่อให้เกิดความสูญเสียต่อชีวิตมากที่สุดนับแต่ฮาวายกลายเป็นมลรัฐของสหรัฐ
ความเสียหาย
ไฟป่าใหญ่บนเกาะเมาวีเผาไหม้ส่วนใหญ่ของชุมชนลาไฮนา มีสิ่งปลูกสร้างกว่า 1,700 หลังที่เสียหายหรือถูกทำลาย ซึ่งรวมถึงส่วนใหญ่ของเขตประวัติศาสตร์ลาไฮนา ซึ่งได้รับสถานะเนชันนอลฮิสตอริกแลนด์มาร์กในปี 1962 และเป็นอดีตราชธานีของอาณาจักรฮาวายเป็นเวลา 35 ปี ได้รับความเสียหายจากเพลิงไหม้ในครั้งนี้อย่างหนัก สิ่งปลูกสร้างที่ถูกทำลายในไฟป่ารวมถึงโบสถ์ไวโอลา และ ไพออนเนียร์อินน์ ต้นจามจุรียักษ์แห่งลาไฮนา ซึ่งเป็นต้นจามจุรีที่ใหญ่ที่สุดในสหรัฐถูกเผาไหม้อย่างหรัก กระนั้นดูเหมือนจะยังคงยืนต้นอยู่หลังไฟสงบแล้ว
ทาแมรา แพลติน (Tamara Paltin) ผู้แทนเขตลาไฮนาในสภาเทศบาลนครเมาวีรายงานโบราณสถานสำคัญที่เสียหายหนักหรือถูกทำลายจากไฟป่าไว้ในบทสัมภาษณ์กับ Honolulu Star-Advertiser โดยคร่าว เช่น:
ร่องหว่างขม่อม
ร่องหว่างขม่อม (sagittal sulcus) เป็นร่องเว้าในแนวตั้งที่ปรากฏอยู่ที่ส่วนบนของเส้นแนวกลางตัว ปรากฏอยู่บนพื้นผิวด้านในของกระดูกหน้าผาก (frontal bone) ส่วนสความา ฟรอนทาลิส (squama frontalis) ขอบของร่องนี้รวมกันเป็นสันเรียกว่า สันหน้าผาก (frontal crest) ร่องหว่างขม่อมเป็นที่อยู่ของแอ่งเลือดดำซุพีเรียร์ ซาจิตตัล ไซนัส (superior sagittal sinus) ในขณะที่ขอบและสันเป็นจุดเกาะของฟอล์กซ์ ซีรีไบร (falx cerebri)
ร่องหว่างขม่อมนี้ยังเป็นส่วนหนึ่งของกระดูกข้างขม่อม (parietal) และกระดูกท้ายทอย (occipital bone)
สถานการณ์ฉุกเฉิน
สถานการณ์ฉุกเฉิน (state of emergency) คือ สถานการณ์อันอาจเป็นภัยต่อความมั่นคงหรือความปลอดภัยแห่งรัฐ หรืออันอาจทำให้รัฐตกอยู่ในภาวะคับขันหรือภาวะการรบหรือการสงคราม ซึ่งฝ่ายบริหารรัฐมีอำนาจประกาศว่าพื้นที่ใดกำลังตกอยู่ในสถานการณ์เช่นว่าโดยอาศัยอำนาจตามกฎหมายของรัฐนั้น ๆ ซึ่งให้อำนาจพิเศษในการจัดการสถานการณ์ฉุกเฉิน และมักเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล อย่างไรก็ดี กฎหมายว่าด้วยสถานการณ์ฉุกเฉินเป็นกฎหมายที่ให้อำนาจพิเศษแก่เจ้าหน้าที่ไม่เบ็ดเสร็จเท่ากฎอัยการศึกหรือกฎหมายที่ใช้ในสภาวะสงคราม
การประกาศสถานการณ์ฉุกเฉินมักมีภายหลังจากการเกิดภัยธรรมชาติ การก่อความไม่สงบ หรือการประกาศสงคราม ซึ่งอาจมีผลให้เจ้าหน้าที่บางฝ่ายต้องหยุดการปฏิบัติการตามอำนาจหน้าที่ลงชั่วคราว โดยอำนาจหน้าที่เช่นว่านั้นอาจรวมศูนย์ไปยังเจ้าหน้าที่อีกฝ่ายเพื่ออำนวยความสะดวกในการควบคุมสถานการณ์โดยไม่ชักช้า และอาจนำไปสู่การห้ามออกจากเคหสถาน (curfew) หรือการห้ามมั่วสุมชุมนุมกันเพื่อการใด ๆ ก็ดี ณ พื้นที่นั้นในระหว่างที่มีการประกาศสถานการณ์ฉุกเฉิน
การใช้คำผิด
ในประเทศไทยมีการใช้คำผิดเกี่ยวกับการประกาศสถานการณ์ฉุกเฉินว่า รัฐบาลได้ประกาศหรือประกาศใช้ พ.ร.ก. ฉุกเฉิน เป็นต้น ซึ่งไม่ถูกต้อง เพราะตัว พ.ร.ก. ซึ่งเป็นกฎหมายว่าด้วยสถานการณ์ฉุกเฉินในประเทศไทยนั้นได้ประกาศอยู่แล้วใน รก. หากสิ่งที่รัฐบาลประกาศคือสถานการณ์ฉุกเฉินโดยอาศัยอำนาจตาม พ.ร.ก. ดังกล่าว หาใช่การประกาศ พ.ร.ก. ไม่
อนึ่ง ยังมีการเรียกการประกาศสถานการณ์ฉุกเฉินที่มีความร้ายแรง ว่า การประกาศหรือประกาศใช้ พ.ร.ก. การบริหารราชการในสถานการณ์ฉุกเฉินที่มีความร้ายแรง เป็นต้น เป็นการเติม "ที่มีความร้ายแรง" ไปให้ชื่อพระราชกำหนดเข้าอีก ทั้ง ๆ ที่ ม.1 พ.ร.ก. ฉุกเฉิน ว่า "พระราชกำหนดนี้เรียกว่า 'พระราชกำหนดการบริหารราชการในสถานการณ์ฉุกเฉิน พ.ศ. 2548'" หาได้มีคำ "ที่มีความร้ายแรง" ไม่ และในความนี้ต้องว่า การประกาศสถานการณ์ฉุกเฉินที่มีความร้ายแรง ไม่ใช่ประกาศหรือประกาศใช้ พ.ร.ก.
นอกจากนี้ สำหรับการยกเลิกประกาศสถานการณ์ฉุกเฉิน ก็ยังมีการกล่าวกันอีกว่า การยกเลิก พ.ร.ก. ฉุกเฉิน เป็นต้น ซึ่งไม่ถูกต้อง เพราะนี่คือการยกเลิกประกาศ ไม่ใช่การยกเลิกกฎหมายที่ให้อำนาจประกาศ การยกเลิกกฎหมายไม่ใช่อำนาจของนายกรัฐมนตรี เป็นอำนาจของรัฐสภาที่จะตรา พ.ร.บ. มายกเลิก หรือคณะรัฐมนตรีประกาศ พ.ร.ก. มายกเลิก พ.ร.ก. ดังกล่าว ดังนั้น ในความนี้ต้องว่า การยกเลิกประกาศสถานการณ์ฉุกเฉิน หาใช่การยกเลิก พ.ร.ก. ฉุกเฉินไม่ เพราะหากเป็นการยกเลิก พ.ร.ก. เสียทีเดียวก็จะไม่มีกฎหมายว่าด้วยสถานการณ์ฉุกเฉินและไม่อาจประกาศสถานการณ์ฉุกเฉินได้อีก
ประเทศไทย
ประเทศไทยมีกฎหมายว่าด้วยการบริหารราชการในสถานการณ์ฉุกเฉิน ฉบับปัจจุบันคือ "พ.ร.ก. ว่าด้วยการบริหารราชการในสถานการณ์ฉุกเฉิน พ.ศ. 2548" ซึ่งรัฐบาลอันมีพันตำรวจโททักษิณ ชินวัตร เป็นนายกรัฐมนตรี ได้ประกาศใช้ โดยประกาศใน รก. เล่ม 122 ตอนที่ 58 ก วันที่ 16 กรกฎาคม พ.ศ. 2548 และมีผลใช้บังคับในวันถัดมา
ทั้งนี้ ก่อนหน้านี้มี "พ.ร.บ. ว่าด้วยการบริหารราชการในสถานการณ์ฉุกเฉิน พ.ศ. 2495" ซึ่งประกาศใช้ในสมัยจอมพล ป. พิบูลสงคราม โดยประกาศใน รก. เล่ม 69 ตอนที่ 16 วันที่ 11 มีนาคม พ.ศ. 2495 และมีผลใช้บังคับในวันถัดมา
เหตุผลในการประกาศใช้ พ.ร.ก. ฉบับดังกล่าว คือ โดยที่กฎหมายว่าด้วยการบริหารราชการในสถานการณ์ฉุกเฉินได้ใช้บังคับมาเป็นเวลานานแล้ว บทบัญญัติต่าง ๆ ไม่สามารถนำมาใช้แก้ไขสถานการณ์ที่มีผลกระทบต่อความมั่นคงของรัฐที่มีหลากหลายรูปแบบให้ยุติลงได้โดยเร็ว รวมทั้งไม่อาจนำมาใช้ในการแก้ไขปัญหาที่เกิดจากภัยพิบัติสาธารณะและการฟื้นฟูสภาพความเป็นอยู่ของประชาชนที่ได้รับความเสียหาย และเนื่องจากในปัจจุบันมีปัญหาเกี่ยวกับความมั่นคงของรัฐ ซึ่งมีความร้ายแรงมากยิ่งขึ้นจนอาจกระทบต่อเอกราชและบูรณภาพแห่งอาณาเขต และก่อให้เกิดความไม่สงบเรียบร้อยในประเทศ รวมทั้งทำให้ประชาชนได้รับอันตรายหรือเดือดร้อนจนไม่อาจใช้ชีวิตอย่างเป็นปกติสุข และไม่อาจแก้ไขปัญหาด้วยการบริหารราชการในรูปแบบปกติได้ สมควรต้องกำหนดมาตรการในการบริหารราชการสำหรับสถานการณ์ฉุกเฉินไว้เป็นพิเศษ เพื่อให้รัฐสามารถรักษาความมั่นคงของรัฐ ความปลอดภัย และการรักษาสิทธิและเสรีภาพของประชาชนทั้งปวงให้กลับสู่สภาพปกติได้โดยเร็ว จึงเป็นกรณีฉุกเฉินที่มีความจำเป็นรีบด่วนอันมิอาจจะหลีกเลี่ยงได้ เพื่อประโยชน์ในอันที่จะรักษาความปลอดภัยของประเทศ ความปลอดภัยสาธารณะ และป้องปัดภัยพิบัติสาธารณะ จึงจำเป็นต้องตรา พ.ร.ก. นี้
สถานการณ์ฉุกเฉิน
ส่วน สถานการณ์ฉุกเฉินที่มีความร้ายแรง ได้แก่ กรณีที่สถานการณ์ฉุกเฉินมีการก่อการร้าย การใช้กำลังประทุษร้ายต่อชีวิต ร่างกาย หรือทรัพย์สิน หรือมีเหตุอันควรเชื่อได้ว่ามีการกระทำที่มีความรุนแรงกระทบต่อความมั่นคงของรัฐ ความปลอดภัยในชีวิตหรือทรัพย์สินของรัฐหรือบุคคล และมีความจำเป็นที่จะต้องเร่งแก้ไขปัญหาให้ยุติได้อย่างมีประสิทธิภาพและทันท่วงที (ม.11 พ.ร.ก. ฉุกเฉิน)
การประกาศและการยกเลิกประกาศ
การประกาศว่าท้องที่ใดกำลังตกอยู่ในสถานการณ์ฉุกเฉิน และสมควรใช้กำลังเจ้าหน้าที่ฝ่ายปกครองหรือตำรวจ เจ้าหน้าที่ฝ่ายพลเรือน หรือเจ้าหน้าที่ฝ่ายทหาร เข้าร่วมกันเยียวยาสถานการณ์นั้น เป็นอำนาจของนายกรัฐมนตรีโดยความเห็นชอบของคณะรัฐมนตรี โดยจะประกาศทั้งราชอาณาจักรหรือบางท้องที่ก็ได้ และประกาศนี้มีอายุใช้บังคับสามเดือนนับแต่วันประกาศ แต่นายกรัฐมนตรีอาจขยายอายุดังกล่าวได้คราวละไม่เกินสามเดือนโดยความเห็นชอบของคณะรัฐมนตรี (ม.5 พ.ร.ก. ฉุกเฉิน)
ในบางสถานการณ์ หากไม่อาจขอความเห็นชอบของคณะรัฐมนตรีเพื่อประกาศสถานการณ์ฉุกเฉินได้อย่างทันท่วงที นายกรัฐมนตรีก็มีอำนาจประกาศไปก่อน ค่อยขอความเห็นชอบทีหลังภายในสามวันนับแต่วันประกาศ หากคณะรัฐมนตรีไม่ให้ความเห็นชอบ ประกาศเช่นว่าจะเป็นอันสิ้นสุดลง (ม.5 ว.1 พ.ร.ก. ฉุกเฉิน)
เมื่อสถานการณ์ฉุกเฉินสิ้นสุดลงแล้วก็ดี เมื่อคณะรัฐมนตรีไม่ให้ความเห็นชอบก็ดี หรือเมื่ออายุของประกาศสถานการณ์ฉุกเฉินฉบับหนึ่ง ๆ สิ้นสุดลงก็ดี นายกรัฐมนตรีจะมีประกาศยกเลิกประกาศสถานการณ์ฉุกเฉินนั้น (ม.5 ว.3 พ.ร.ก. ฉุกเฉิน)
ทั้งนี้ ในกฎหมายเดิมกำหนดให้การประกาศและยกเลิกประกาศสถานการณ์ฉุกเฉินเป็นอำนาจของนายกรัฐมนตรีและรัฐมนตรีว่าการกระทรวงมหาดไทยร่วมกัน (ม.21 พ.ร.บ. ฉุกเฉิน)
การรวมศูนย์อำนาจ
ท้องที่ใดที่มีการประกาศสถานการณ์ฉุกเฉิน บรรดาอำนาจหน้าที่ของรัฐมนตรีว่าการกระทรวงใดกระทรวงหนึ่งหรือหลายกระทรวง หรือที่เป็นผู้รักษาการตามกฎหมายหรือที่มีอยู่ตามกฎหมายใดก็ตาม เฉพาะในส่วนที่เกี่ยวกับการอนุญาต อนุมัติ สั่งการ บังคับบัญชา หรือช่วยในการป้องกัน แก้ไข ปราบปราม ระงับยับยั้งในสถานการณ์ฉุกเฉิน หรือฟื้นฟูหรือช่วยเหลือประชาชน จะโอนมาเป็นอำนาจหน้าที่ของนายกรัฐมนตรีเป็นการชั่วคราว (ม.7 ว.1 พ.ร.ก. ฉุกเฉิน) นอกจากนี้ คณะรัฐมนตรียังมีอำนาจกำหนดให้อำนาจหน้าที่บางส่วนหรือทั้งหมดที่กฎหมายมีให้แก่รัฐมนตรีว่าการกระทรวงใด กลายมาเป็นของนายกรัฐมนตรีเป็นการชั่วคราวด้วย (ม.7 ว.2 พ.ร.ก. ฉุกเฉิน)
อย่างไรก็ดี นายกรัฐมนตรีอาจมอบหมายให้รองนายกรัฐมนตรีหรือรัฐมนตรีคนหนึ่งหรือหลายคน เป็นผู้ใช้อำนาจดังกล่าวของนายกรัฐมนตรีแทน หรือมอบหมายให้เขาเหล่านั้นเป็นผู้กำกับการปฏิบัติการของผู้เกี่ยวข้องได้ โดยในกรณีหลังนี้ ให้ถือว่าเขาเป็นผู้บังคับบัญชาของผู้เกี่ยวข้องดังกล่าว (ม.7 ว.6 พ.ร.ก. ฉุกเฉิน)
พนักงานเจ้าหน้าที่
พนักงานเจ้าหน้าที่ในการจัดการสถานการณ์ฉุกเฉิน เป็นบุคคลที่นายกรัฐมนตรีแต่งตั้งขึ้นเพื่อปฏิบัติการตามที่กฎหมายกำหนดและตามที่นายกรัฐมนตรีมอบหมาย (ม.7 ว.3 พ.ร.ก. ฉุกเฉิน)
พนักงานเจ้าหน้าที่หรือผู้มีอำนาจหน้าที่เช่นเดียวกับพนักงานเจ้าหน้าที่ เป็นเจ้าพนักงานตามประมวลกฎหมายอาญา และมีอำนาจหน้าที่เป็นพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาตามที่นายกรัฐมนตรีประกาศกำหนดด้วย (ม.15 พ.ร.ก. ฉุกเฉิน)
อนึ่ง พนักงานเจ้าหน้าที่และผู้มีอำนาจหน้าที่เช่นเดียวกับพนักงานเจ้าหน้าที่ เมื่อปฏิบัติการใดตามอำนาจหน้าที่แล้ว หากการนั้นกระทำไปโดยสุจริต ไม่เลือกปฏิบัติ และไม่เกินกว่าเหตุหรือความจำเป็นแล้ว ก็ไม่ต้องรับผิดทั้งทางแพ่ง ทางอาญา หรือทางวินัย แต่ไผู้ได้รับความเสียหายจากการปฏิบัติการดังกล่าวคงมีสิทธิเรียกร้องค่าเสียหายจากทางราชการตามกฎหมายว่าด้วยความรับผิดทางละเมิดของเจ้าหน้าที่อยู่ (ม.17 พ.ร.ก. ฉุกเฉิน)
อำนาจออกข้อกำหนดและประกาศ
เพื่อจัดการสถานการณ์ฉุกเฉินอย่างมีประสิทธิภาพ นายกรัฐมนตรีมีอำนาจออกข้อกำหนดดังต่อไปนี้ (ม.9 พ.ร.ก. ฉุกเฉิน) โดยในข้อกำหนดเหล่านี้ นายกรัฐมนตรีจะระบุเงื่อนไขหรือระยะเวลาในการปฏิบัติการของพนักงานเจ้าหน้าที่ก็ได้ หรือมอบหมายให้พนักงานเจ้าหน้าที่กำหนดพื้นที่และรายละเอียดอื่นเพิ่มเติมในการปฏิบัติการก็ได้ (ม.9 ว.2 พ.ร.ก. ฉุกเฉิน)
อนึ่ง ในสถานการณ์ฉุกเฉินที่มีความร้ายแรง นายกรัฐมนตรียังมีอำนาจดังต่อไปนี้อีกด้วย (ม.11 ว.2 พ.ร.ก. ฉุกเฉิน)
การจับกุมและควบคุมตัวผู้ต้องสงสัย
ในการจับกุมและควบคุมตัวผู้ใดซึ่งต้องสงสัยว่าจะเป็นผู้ร่วมกระทำการให้เกิดสถานการณ์ฉุกเฉินก็ดี ว่าเป็นผู้ใช้ ผู้โฆษณา ผู้สนับสนุนการกระทำเช่นว่านั้นก็ดี หรือว่าปกปิดข้อมูลเกี่ยวกับการกระทำให้เกิดสถานการณ์ฉุกเฉินก็ดี พนักงานเจ้าหน้าที่ต้องขออนุญาตศาลที่มีเขตอำนาจหรือศาลอาญาก่อน เมื่อได้รับอนุญาตแล้ว ก็มีอำนาจจับกุมและควบคุมตัวไว้ได้ไม่เกินเจ็ดวัน แต่อาจร้องขอต่อศาลเพื่อขยายเวลาดังกล่าวได้คราวละเจ็ดวัน แต่รวมกันทุกคราวแล้วต้องไม่เกินกว่าสามสิบวัน (ม.12 ว.1 พ.ร.ก. ฉุกเฉิน) ซึ่งหากครบกำหนดสามสิบวันเช่นว่าแล้วยังต้องการควบคุมตัวต่อไปอีก พนักงานเจ้าหน้าที่สามารถดำเนินการตามประมวลกฎหมายวิธีพิจารณาความอาญาได้
ในการขออนุญาตจากศาลเพื่อดำเนินการข้างต้น จะนำบทบัญญัติเกี่ยวกับวิธีการขอออกหมายอาญาตามประมวลกฎหมายวิธีพิจารณาความอาญามาใช้บังคับโดยอนุโลม (ม.12 ว.3 พ.ร.ก. ฉุกเฉิน)
ในการจับกุมและควบคุมตัวผู้ต้องสงสัย จะปฏิบัติต่อเขาในลักษณะว่าเขาเป็นผู้กระทำความผิดมิได้ โดยเขาจะต้องถูกควบคุมตัวไว้ในสถานที่ที่กำหนด ซึ่งต้องไม่ใช่สถานีตำรวจ ที่คุมขัง ทัณฑสถาน หรือเรือนจำ (ม.12 ว.1 พ.ร.ก. ฉุกเฉิน) กับทั้งพนักงานเจ้าหน้าที่ต้องจัดทำรายงานเกี่ยวกับการจับกุมและควบคุมตัวบุคคลนั้นเสนอต่อศาลที่มีคำสั่งอนุญาต และจัดสำเนารายงานนั้นไว้ ณ ที่ทำการของตนเพื่อให้ญาติของบุคคลนั้นสามารถขอดูรายงานดังกล่าวได้ตลอดระยะเวลาที่ควบคุมตัวบุคคลนั้นไว้ด้วย (ม.12 ว.2 พ.ร.ก. ฉุกเฉิน)
<div id="ศอ-ออ-ฉอ"/>
องค์กรช่วยเหลือการปฏิบัติการ
คณะกรรมการบริหารสถานการณ์ฉุกเฉิน เป็นกลุ่มบุคคลที่จัดตั้งขึ้นตาม ม.6 พ.ร.ก. ฉุกเฉิน โดยประกอบด้วย รองนายกรัฐมนตรีซึ่งนายกรัฐมนตรีมอบหมาย เป็นประธานกรรมการ, รัฐมนตรีว่าการกระทรวงกลาโหม รัฐมนตรีว่าการกระทรวงมหาดไทย และรัฐมนตรีว่าการกระทรวงยุติธรรม เป็นรองประธานกรรมการ, ปลัดกระทรวงกลาโหม ปลัดกระทรวงการต่างประเทศ ปลัดกระทรวงการพัฒนาสังคมและความมั่นคงของมนุษย์ ปลัดกระทรวงมหาดไทย ปลัดกระทรวงยุติธรรม ผู้อำนวยการสำนักข่าวกรองแห่งชาติ อัยการสูงสุด ผู้บัญชาการทหารสูงสุด ผู้บัญชาการทหารบก ผู้บัญชาการทหารเรือ ผู้บัญชาการทหารอากาศ ผู้บัญชาการตำรวจแห่งชาติ อธิบดีกรมการปกครอง และอธิบดีกรมป้องกันและบรรเทาสาธารณภัย เป็นกรรมการ, และเลขาธิการสภาความมั่นคงแห่งชาติ เป็นกรรมการและเลขานุการ
คณะกรรมการบริหารสถานการณ์ฉุกเฉินมีอำนาจหน้าที่ติดตามและตรวจสอบเหตุการณ์ที่เกิดขึ้นทั้งภายในและภายนอกประเทศที่อาจส่งผลให้เกิดสถานการณ์ฉุกเฉิน เพื่อเสนอแนะต่อนายกรัฐมนตรีว่ามีความจำเป็นแล้วหรือยังที่จะต้องประกาศสถานการณ์ฉุกเฉินหรือสถานการณ์ฉุกเฉินที่มีความร้ายแรง และสมควรใช้มาตรการใดในการจัดการสถานการณ์นั้นโดยเหมาะสม (ม.6 พ.ร.ก. ฉุกเฉิน) แต่การปฏิบัติการของคณะกรรมการบริหารสถานการณ์ฉุกเฉินไม่กระทบกระเทือนการปฏิบัติการของนายกรัฐมนตรีในการจัดการสถานการณ์ฉุกเฉิน (ม.6 ว.2 พ.ร.ก. ฉุกเฉิน)
ที่ปรึกษา เป็นบุคคลหรือกลุ่มบุคคลที่แต่งตั้งขึ้นโดยนายกรัฐมนตรีหรือผู้ซึ่งนายกรัฐมนตรีมอบหมาย เพื่อให้คำปรึกษาหรือเพื่อช่วยเหลือการปฏิบัติการของพนักงานเจ้าหน้าที่ สำหรับประโยชน์ในการประสานการปฏิบัติการในท้องที่ที่มีการประกาศสถานการณ์ฉุกเฉิน (ม.8 พ.ร.ก. ฉุกเฉิน)
นอกจากนี้ ในกรณีที่มีความจำเป็น คณะรัฐมนตรีอาจให้มีการจัดตั้งหน่วยงานพิเศษเป็นการเฉพาะ เพื่อปฏิบัติหน้าที่ตาม พ.ร.ก. นี้เป็นการชั่วคราวได้ จนกว่าจะยกเลิกประกาศสถานการณ์ฉุกเฉิน (ม.7 ว.5 พ.ร.ก. ฉุกเฉิน) เช่น ใน พ.ศ. 2553 มีการจัดตั้ง "ศูนย์อำนวยการแก้ไขสถานการณ์ฉุกเฉิน" (Centre for Resolution of Emergency Situation) หรือเรียกโดยย่อว่า "ศอฉ." (CRES) ใน พ.ศ. 2557 มีการจัดตั้ง "ศูนย์รักษาความสงบ" (The Center for Maintaining Peace and Order) หรือเรียกโดยย่อว่า "ศรส." (CMPO) ใน พ.ศ. 2563 มีการจัดตั้ง"ศูนย์บริหารสถานการณ์โควิด-19" เพื่อการควบคุมการระบาดของไวรัสโคโรน่าสายพันธุ์ใหม่ 2019 ในประเทศไทย
ความผิดและโทษ
ผู้ฝ่าฝืนข้อกำหนด ประกาศ และคำสั่งที่ออกโดยอาศัยอำนาจตามกฎหมายเพื่อจัดการสถานการณ์ฉุกเฉิน ต้องระวางโทษจำคุกไม่เกินสองปี หรือปรับไม่เกินสี่หมื่นบาท หรือทั้งจำทั้งปรับ (ม.18 พ.ร.ก. ฉุกเฉิน)
นอกจากนี้ ในกฎหมายเดิมยังว่า ในระหว่างประกาศสถานการณ์ฉุกเฉิน ผู้ใดสะสมอาวุธปืน เครื่องกระสุนปืน หรือวัตถุระเบิดไว้โดยผิดกฎหมาย จะต้องระวางโทษตามที่กำหนดไว้ในกฎหมายที่เกี่ยวข้องเป็นทวีคูณ (ม.19 พ.ร.บ. ฉุกเฉิน) และถ้าผู้กระทำความผิดดังกล่าวเป็นคนต่างด้าว เมื่อพ้นโทษแล้วก็ให้เนรเทศออกไปเสียให้พ้นจากราชอาณาจักรด้วย (ม.19 ว.2 พ.ร.บ. ฉุกเฉิน)
แคนาดา
"พ.ร.บ. การฉุกเฉิน ค.ศ. 1985 (พ.ศ. 2528)" (Emergencies Act, 1985) ซึ่งตราขึ้นแทนที่ "พ.ร.บ. มาตรการทางการยุทธ์ ค.ศ. 1970 (พ.ศ. 2513)" (War Measures Act, 1970) นั้น รัฐบาลกลางแห่งแคนาดามีอำนาจประกาศสถานการณ์ฉุกเฉินในท้องที่ใด ๆ โดยมีอายุเก้าสิบวันนับแต่วันประกาศ ซึ่งสามารถขยายอายุนี้ได้โดยความเห็นชอบของสภาองคมนตรีแห่งพระราชินี (ม.35) กฎหมายดังกล่าวกำหนดขั้นความร้ายแรงของ "การฉุกเฉิน" (emergencies) ไว้ต่าง ๆ กัน เช่น การฉุกเฉินเกี่ยวกับสวัสดิการสาธารณะ การฉุกเฉินเกี่ยวกับความสงบเรียบร้อยของประชาชน การฉุกเฉินระหว่างประเทศ และการฉุกเฉินเหตุสงคราม (ม.5) นอกจากนี้ ยังมีการให้อำนาจราชการส่วนภูมิภาค ราชการส่วนท้องถิ่น และราชการส่วนอาณาเขต ประกาศสถานการณ์ฉุกเฉินในเขตอำนาจตนได้ด้วย
ทั้งนี้ มีการอาศัยอำนาจตาม พ.ร.บ. มาตรการทางการยุทธ์ ค.ศ. 1970 (พ.ศ. 2513) ประกาศการฉุกเฉินสามครั้งในประวัติศาสตร์ชาติแคนาดา โดยครั้งที่ได้รับการกล่าวขวัญมากที่สุดคือในวิกฤตการณ์เดือนตุลาฯ (October Crisis)
เดนมาร์ก
ในประเทศเดนมาร์ก ตามกฎหมายว่าด้วยกิจการตำรวจ (Lov om politiets virksomhed) ผู้บังคับการตำรวจแห่งท้องที่ใดก็ดีมีอำนาจประกาศเป็นลายลักษณ์อักษรกำหนดเขตพิเศษเพื่อให้เจ้าพนักงานสามารถนำพาบุคคลไปยังที่รโหฐานแล้วเปลื้องผ้าออกทั้งหมดเพื่อตรวจค้นได้แม้ไม่มีเหตุต้องสงสัยก็ตาม โดยในประกาศดังกล่าวต้องกำหนดระยะเวลาการมีอยู่ของเขตพิเศษนั้นด้วย (ม.6) นอกจากนี้ ในกรณีที่ต้องการตรวจค้นคนเป็นหมู่ ก็สามารถจับกุมคนทั้งหมู่นั้นได้และมีอำนาจกักตัวไว้ไม่เกินหกชั่วโมง
นิวซีแลนด์
กฎหมายของนิวซีแลนด์อนุญาตให้รัฐบาลกลางและสภาเทศบาล (local city council) ประกาศสถานการณ์ฉุกเฉินได้ตามเขตอำนาจของตน เมื่อมีประกาศเช่นว่าแล้ว ผู้ประกาศอาจสั่งให้มีการควบคุมพฤติการณ์ต่าง ๆ เช่น ในการประกอบอาชีพหรือในการให้บริการอันจำเป็นตามที่เขาเห็นสมควร ทั้งนี้ ประกาศสถานการณ์ฉุกเฉินของนิวซีแลนด์ไม่มีวันหมดอายุ แต่นายกรัฐมนตรีหรือนายกเทศมนตรี แล้วแต่กรณี อาจสั่งให้ประกาศสิ้นสุลงได้
ออสเตรเลีย
แต่ละรัฐของเครือรัฐออสเตรเลียมีกฎหมายว่าด้วยสถานการณ์ฉุกเฉินแตกต่างกันไป
สำหรับรัฐวิกตอเรียแล้ว ตามกฎหมายเรียก "พ.ร.บ. รักษาความปลอดภัยสาธารณะ" (Public Safety Preservation Act) ระบุว่า สถานการณ์ฉุกเฉินคือกรณีที่เป็นหรืออาจเป็นภัยต่อระบบการทำงาน ความปลอดภัย หรือความสงบเรียบร้อยของประชาชน โดยอำนาจประกาศสถานการณ์ฉุกเฉินเป็นของนายกรัฐมนตรี และแต่ละฉบับมีอายุสามสิบวันนับแต่วันประกาศ แต่สามารถถูกเพิกถอนเมื่อใดก็ได้โดยมติของสภาใดก็ดีแห่งรัฐสภา ซึ่งเมื่อมีประกาศสถานการณ์ฉุกเฉินในท้องที่ใดแล้ว นายกรัฐมนตรีมีอำนาจออกระเบียบข้อกำหนดใด ๆ ตามที่เห็นจำเป็นเพื่อรักษาความสงบเรียบร้อยอย่างทันท่วงที และเช่นเดียวกัน ภายในเจ็ดวันนับแต่วันที่ระเบียบหรือข้อกำหนดดังกล่าวมีผลใช้บังคับ หากรัฐสภาไม่เห็นชอบด้วยก็จะสิ้นสุดลง และตามกฎหมายเรียก "พ.ร.บ. การให้บริการอันสำคัญ" (Essential Services Act) นายกรัฐมนตรีหรือผู้ที่นายกรัฐมนตรีมอบหมายยังมีอำนาจสั่งให้ดำเนินการหรือห้ามดำเนินการใด ๆ เกี่ยวกับบริการสำคัญด้วย เช่น บริการเกี่ยวกับการขนส่ง น้ำมันเชื้อเพลิง ทรัพยากรน้ำ พลังงาน แก๊ส ฯลฯ
อียิปต์
กฎหมายว่าด้วยสถานการณ์ฉุกเฉินของประเทศอียิปต์ เรียก "ร.ฐ.บ. ที่ 162 ค.ศ. 1958 (พ.ศ. 2501)" (Law No. 162 of 1958) และในสงครามระหว่างอาหรับและอิสราเอล พ.ศ. 2510 ได้มีประกาศสถานการณ์ฉุกเฉินทั่วประเทศ และประกาศอีกครั้งหลังจากประธานาธิบดีอันวาร์ ซาดัต (Anwar Sadat) ถูกลอบสังหาร ต่อมาใน พ.ศ. 2524 ก็ประกาศอีกครั้ง และต่ออายุประกาศเรื่อยมาทุก ๆ สามปี ในการนี้มีผู้ถูกจับกุมตัวกว่าหนึ่งหมื่นเจ็ดพันคน และมีนักโทษการเมืองสูงถึงสามหมื่นคนโดยประมาณ
ทัศนคติต่อการประกาศสถานการณ์ฉุกเฉิน
ในรัฐที่ใช้การปกครองระบอบประชาธิปไตย ไม่พึงมองการประกาศสถานการณ์ฉุกเฉินเป็นเรื่องปรกติ ในทางตรงกันข้าม รัฐที่ใช้ระบอบเผด็จการมักประกาศสถานการณ์ฉุกเฉินเป็นว่าเล่นเพื่อประคองอำนาจของผู้ปกครองไว้
นักทฤษฎีการเมืองบางคน เช่น คาร์ล ชมิตต์ (Carl Schmitt) เสนอความเห็นว่า อำนาจประกาศสถานการณ์ฉุกเฉินเป็นอำนาจโดยพื้นฐานของรัฐบาล และการรู้ว่าใครเป็นผู้ตัดสินใจประกาศสถานการณ์ฉุกเฉินในท้องที่ใดบอกเราว่า อำนาจที่แท้จริงในท้องที่นั้นอยู่ที่ใด แม้ว่ารัฐธรรมนูญจะเขียนไว้อีกอย่างหนึ่ง
เซอร์ไวเวอร์ ฮีโร่ปะทะวายร้าย
เซอร์ไวเวอร์ ฮีโร่ปะทะวายร้าย (Survivor: Heroes vs. Villains) เป็นฤดูกาลที่ 20 ของรายการเซอร์ไวเวอร์ จะทำการฉลองที่รายการครบรอบ 10 ปีอีกด้วย รวมถึงจะไม่เหมือนฤดูกาลอื่น ๆ ที่จะหยุดการถ่ายทำไปก่อนช่วงหนึ่งแล้วจึงเริ่มถ่ายทำฤดูกาลถัดไปแต่ฤดูกาลนี้จะถ่ายทำทันทีหลังจากฤดูกาลที่ 19 เซอร์ไวเวอร์ ซาโมอา จบลงโดยจะทำการถ่ายทำที่ประเทศซามัว เช่นเดียวกับฤดูกาลที่ 19 โดยใช้สถานที่เดียวกันแต่จะใช้ชื่อต่างออกไปเพื่อป้องกันการสับสน ผู้แข่งขันได้ถูกทำการเลือกเสร็จเรียบร้อยแล้วพร้อมกับเซอร์ไวเวอร์ ซาโมอา ข้อหักมุมสำหรับฤดูกาลนี้คือ ผู้เข้าแข่งขันทุกคนเป็นผู้เข้าแข่งขันจากฤดูกาลก่อน ๆ หน้าทั้งหมดและจะเป็นการคัดเฉพาะผู้เข้าแข่งขันที่ "ดีที่สุด" ปะทะ "ร้ายกาจที่สุด"อีกด้วย ผู้เข้าแข่งขันทั้ง 20 คนมาจากในฤดูกาลก่อนๆ ทั้งสิ้นซึ่งมีทั้งเคยเล่นมาแล้ว 1 ครั้งกับเล่นมาแล้ว 2 ครั้ง การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 12 กุมภาพันธ์ พ.ศ. 2553 เวลา 14:00 น. ตามเวลาประเทศไทย แต่ตอนแรกจะฉายที่ 13:00 น. ด้วยความยาว 2 ชั่วโมง
ฤดูกาลนี้ได้รับการขนานนามว่าเป็นฤดูกาลที่มีการแข่งขันที่ดุเดือดที่สุดเท่าที่เคยมีมาและสัญลักษณ์รายการได้ถูกเปลี่ยนเป็นครั้งแรกจากคำว่า Outwit, Outplay, Outlast เป็น Return (กลับมา) Revenge (แก้แค้น) Redemption (ถอนรากถอนโคน)
การโหวต
ทอมใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ ทอม จะไม่ถูกนับ รัสเซลมอบเครื่องรางคุ้มกันให้กับพาร์วาตี พาร์วาตีจึงใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ พาร์วาตี จะไม่ถูกนับ พาร์วาตีมอบเครื่องรางคุ้มกันให้กับแซนดร้า 1 อันและให้กับเจอร์รี่ 1 อัน ทั้ง 2 คนจึงใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ แซนดร้าและเจอร์รี่ จะไม่ถูกนับ แซนดร้าใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ แซนดร้า จะไม่ถูกนับ
ฮกไกโดชิงกันเซ็ง
ฮกไกโดชิงกันเซ็ง เป็นเส้นทางรถไฟความเร็วสูงของญี่ปุ่น ซึ่งปัจจุบันกำลังอยู่ระหว่างการก่อสร้าง เชื่อมระหว่างนครอาโอโมริกับนครซัปโปโระ เส้นทางส่วนหนึ่งลอดใต้ทะเลผ่านอุโมงค์เซกัง ดำเนินงานโดย บริษัทรถไฟฮกไกโด (JR ฮกไกโด)
แองจี้ เพชรรุ่งเรือง
แองจี้ เพชรรุ่งเรือง (ชื่อเล่น: แองจี้ ; 16 พฤษภาคม พ.ศ. 2528 – ) เป็นนักมวยไทยสาวประเภทสอง ที่มีชื่อเสียงเช่นเดียวกับน้องโรส บ้านเจริญสุข ซึ่งได้รับการผลักดันโดยปริญญา เจริญผล
ทั้งนี้ แองจี้เป็นนักสู้คนแรก ที่เข้าทำศึก ณ เวทีอันทรงเกียรติแห่งสนามมวยเวทีลุมพินี ในฐานะคนข้ามเพศที่สวมสปอร์ตบราและไว้ผมยาว
ประวัติ
แองจี้ เพชรรุ่งเรือง มีชื่อจริงคือ พิริยกร แก้วมา เป็นบุคคลภูมิลำเนาจากตำบลโชคชัย อำเภอดอยหลวง จังหวัดเชียงราย จากนั้น เธอได้ย้ายมาทำงานที่เมืองพัทยา โดยเช่าหน้าร้านขายกาแฟ
และในปี พ.ศ. 2558 เธอได้เข้าเรียนมวยไทยที่ค่ายเพชรรุ่งเรือง ซึ่งเป็นค่ายมวยที่มีนักมวยไทยผู้มีชื่อเสียงอยู่หลายคน ครั้นซ้อมอยู่เป็นเวลาหลายเดือน ทางวิษณุชัย เพชรรุ่งเรือง ซึ่งเป็นเจ้าของค่ายเกิดเห็นแววจึงพาไปชกตามงานวัด โดยการต่อสู้ครั้งแรกเธอเป็นฝ่ายชนะ จึงเกิดติดใจแล้วแข่งขันเรื่อยมา กระทั่งเป็นฝ่ายชนะน็อกเซียนสุ มวยตู้หูจรวด ในยกที่ 3 ที่เวทีเทพประสิทธิ์ พัทยา จากนั้น แองจี้ได้รับการทาบทามให้ปะทะกับเพชรสกล น.เด็กเซียน และเธอเป็นฝ่ายชนะ ที่สนามมวยเวทีลุมพินี
ชีวิตส่วนตัว
แองจี้ มีบิดาชื่อนายคำ แก้วมา มารดาชื่อนางหลง แก้วมา ประกอบอาชีพเกษตร โดยแองจี้เป็นคนสุดท้องในจำนวนพี่น้อง 3 คน และเป็นบุคคลที่ชื่นชอบศิลปะแม่ไม้มวยไทย ทั้งนี้ เธอมีปริญญา เจริญผล เป็นบุคคลต้นแบบ รวมถึงมีนักมวยไทยที่ชื่นชอบคือบัวขาว บัญชาเมฆ
กระแสตอบรับ
แองจี้ เพชรรุ่งเรือง เป็นนักมวยไทยที่ได้รับความสนใจ เธอสามารถสร้างชื่อเสียงอย่างไม่หยุดยั้งเมื่อเป็นฝ่ายชนะน็อกเพชรสกล น.เด็กเซียน ที่เวทีมวยลุมพินี อีกทั้งมีผู้ติดตามเชียร์เป็นจำนวนมาก ซึ่งรวมถึงปริญญา เจริญผล และมักได้รับการวิเคราะห์จากนักวิจารณ์ว่าจะเป็นฝ่ายชนะการแข่ง
นอกจากนี้ แองจี้ยังได้รับเชิญออกรายการโทรทัศน์หลายช่อง อาทิ รายการของ ดร. ปนัดดา วงศ์ผู้ดี และรายการอื่นอีกมาก
ส่วนนิตยสารมวยสยาม ได้ขนานนามให้เธอเป็น “กะเทยเข่าโหดเมืองพัทยา”
ฟูซีลี
ฟูซีลี (fusilli) เป็นพาสตาชนิดหนึ่ง มีลักษณะเป็นเส้นเกลียวสั้นที่มีหลากหลายสีเช่นเดียวกันกับพาสตาชนิดอื่น ๆ โดยคำว่า fusilli ในภาษาอิตาลีมีความหมายว่า "เกลียวเล็ก"
ในไทยมักจะเรียกพาสตามักกะโรนีเป็นชื่อพาสตาฟูซีลี
เฟร์นันโด บิยาบิเซนซิโอ
เฟร์นันโด อัลชิบิอาเดส บิยาบิเซนซิโอ วาเลนซิอา (อักษรโรมัน: Fernando Alcibiades Villavicencio Valencia, 11 ตุลาคม 1963 – 9 สิงหาคม 2023) เป็นนักการเมืองและนักข่าวชาวเอกวาดอร์ ผู้สมัครรับเลือกตั้งประธานาธิบดีเอกวาดอร์ในการเลือกตั้งทั่วไป ปี 2023 เขาเคยดำรงตำแหน่งสมาชิกรัฐสภาระหว่างปี 2021 ถึงปี 2013 ที่เกิดการยุบสภาในวันที่ 17 พฤษภาคม 2023
ก่อนจะเริ่มต้นชีวิตในสายงานการเมือง บิยาบิเซนซิโอเคยเป็นนักข่าวสอบสวนที่ทำข่าวเกี่ยวกับความรุนแรงและการฉ้อโกงในประเทศเอกวาดอร์ เขาวิพากษ์วิจารณ์อดีตประธานาธิบดี ราฟาเอล โกร์เรอา และต้องลี้ภัยไปยังเปรูหลังถูกกฎหมายเล่นงานจากการวิพากษ์วิจานการทำงานของโกร์เรอา เขาถูกคุมขังในเรือนจำในเอกวาดอร์อยู่หลายเดือนก่อนที่คดีที่เขาถูกดำเนินคดีจะถูกถอนไปในปี 2018
เขาเคยล้มเหลวในการลงสมัครรับเลือกตั้งเป็นสมาชิกรัฐสภาในการเลือกตั้งทั่วไปปี 2017 ก่อนที่จะได้รับเลือกตั้งในการเลือกตั้งทั่วไป ปี 2021 ตามด้วยการประกาศลงสมัครรับเลือกตั้งประธานาธิบดีในปี 2023 ก่อนที่เขาจะถูกลอบสังหารในัวนที่ 9 สิงหาคม 2023 ขณะหาเสียงในเมืองกีโต ราวสิบเอ็ดวันก่อนการเลือกตั้ง
สันด้านในของท้ายทอย
สันด้านในของท้ายทอย (internal occipital crest) เป็นสันนูนที่อยู่ส่วนล่างของเนินครูซิฟอร์ม (cruciate eminence) ในกระดูกท้ายทอย (occipital bone) สันนี้จะแยกออกเป็น 2 แนวใกล้ๆ กับฟอราเมน แมกนัม (foramen magnum) และให้เป็นจุดเกาะของฟอล์กซ์ ซีรีเบลไล (falx cerebelli) ที่ขอบยึดเกาะของฟอล์กซ์ ซีรีเบลไลเป็นแอ่งเลือดดำออกซิปิทัล ไซนัส (occipital sinus)
ที่ส่วนบนของสันด้านในของท้ายทอยมีรอยเว้าที่เรียกว่า แอ่งเวอร์เมียน (vermian fossa) ซึ่งเป็นที่อยู่ของส่วนเวอร์มิส (vermis) ของซีรีเบลลัม (cerebellum)
ไอดอลญี่ปุ่น
ไอดอลญี่ปุ่น (Japanese idol) หรือมักเรียกเพียง ไอดอล เป็นบุคคลในวงการบันเทิงตามวัฒนธรรมญี่ปุ่น โดยมักมีอายุตั้งแต่สิบปีจนถึงยี่สิบปีต้น ๆ และมีรูปโฉมน่ารักดังที่เรียก "คาวาอี" (kawaii) บุคคลเหล่านี้มักปรากฏในสื่อมวลชนแขนงต่าง ๆ เช่น การดนตรี การแสดง การเป็นแบบให้แก่นิตยสารหรือสินค้า และการโทรทัศน์ (เรียกบทบาทอย่างหลังนี้ว่า "ทาเลนต์") โดยการปรากฏตัวดังกล่าวมักกินระยะเวลาตั้งแต่เพียงไม่กี่เดือนไปจนถึงสองสามปี แล้วจะถูกแทนที่ด้วยไอดอลหน้าใหม่ แต่ก็มีไอดอลจำนวนหนึ่งที่สามารถคงความนิยมไว้ได้ยาวนานกว่านั้น
ค่ายเพลงต่าง ๆ ใช้คำว่า "ไอดอล" ในเชิงพาณิชย์ โดยเปิดรับสมัครไอดอลจากบุคคลที่ไม่มีประสบการณ์ในวงการบันเทิง หรือมีประสบการณ์ดังกล่าวน้อย เพื่อใช้ภาพลักษณ์ความเป็นเยาวชนเป็นจุดขาย มากกว่าทักษะในการขับร้อง
เนื่องจากไอดอลมาพร้อมกับภาพลักษณ์อันใสซื่อบริสุทธิ์ตามวัฒนธรรมญี่ปุ่น เพื่อรักษาความนิยม ไอดอลจึงไม่สามารถประพฤติตนไปในทางที่ขัดต่อภาพลักษณ์ดังกล่าวได้ เช่น มีความรักเชิงชู้สาวไม่ได้ หรือต้องแสดงออกว่าไม่จัดเจนในทางรักใคร่หรือทางเพศ อย่างไรก็ดี สื่อมวลชนญี่ปุ่นเองมักตีแผ่ข่าวคราวเกี่ยวกับไอดอลกับคู่รักฉันชู้สาว บางคราวก็มีภาพแอบถ่ายไอดอลแสดงความรักใคร่กับคู่รัก เช่น จุมพิตกัน หรือเดินจูงมือกัน แนบมาด้วย ถ้าองค์กรตัวแทนของไอดอลที่ตกเป็นข่าวไม่สามารถชี้แจงแถลงไขข้อกล่าวหาให้กระจ่างได้ ไอดอลผู้นั้นจะประสบความหายนะในหน้าที่การงานอย่างรวดเร็ว
นักดนตรีร็อกส่วนใหญ่ในวัฒนธรรมญี่ปุ่นมักแสดงกิริยาก้าวร้าวหรือหัวขบถ เพื่อต่อต้านการตีตราไอดอลไว้กับภาพลักษณ์ดังกล่าว
ทางหลวงแผ่นดินหมายเลข 310
ทางหลวงแผ่นดินหมายเลข 310 (สายทางเข้าพระพุทธบาทสระบุรี) เป็นทางหลวงแผ่นดินในจังหวัดสระบุรี มีระยะทางสั้น ๆ ตลอดทั้งสาย 1.975 กิโลเมตร เป็นถนนขนาด 4 ช่องจราจรไป-กลับตลอดสาย โดยเริ่มต้นบนกิโลเมตรที่ 134+880 บนถนนพหลโยธิน ที่ทางแยกบ่อพรานล้างเนื้อ ไปทางตะวันตกอ้อมด้านหลังวัดพระพุทธบาทราชวรมหาวิหาร แล้วไปบรรจบกับทางหลวงแผ่นดินหมายเลข 3020 และ ทางหลวงแผ่นดินหมายเลข 3022 เป็นเส้นทางในความรับผิดชอบของแขวงทางหลวงสระบุรี
Aaptos vannamei
Aaptos vannamei เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายในปี 1935
เส้นขนานที่ 70 องศาเหนือ
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 70° เหนือลากผ่านพื้นที่ดังนี้: